CELEX: 32006R2024
Language: fi
Date: 2006-12-22 00:00:00
Title: Komission asetus (EY) N:o 2024/2006, annettu 22 päivänä joulukuuta 2006 , asetuksesta (EY) N:o 2076/2002 ja päätöksistä 98/270/EY, 2002/928/EY, 2003/308/EY, 2004/129/EY, 2004/141/EY, 2004/247/EY, 2004/248/EY, 2005/303/EY ja 2005/864/EY poikkeavien siirtymätoimenpiteiden vahvistamisesta Romanian liittymisen vuoksi direktiivin 91/414/ETY liitteessä I mainitsemattomia tehoaineita sisältävien kasvinsuojeluaineiden käytön jatkamisen osalta   (ETA:n kannalta merkityksellinen teksti)

29.12.2006   
            
            
               FI
            
            
               Euroopan unionin virallinen lehti
            
            
               L 384/79
            
         KOMISSION ASETUS (EY) N:o 2024/2006,
   annettu 22 päivänä joulukuuta 2006,
   asetuksesta (EY) N:o 2076/2002 ja päätöksistä 98/270/EY, 2002/928/EY, 2003/308/EY, 2004/129/EY, 2004/141/EY, 2004/247/EY, 2004/248/EY, 2005/303/EY ja 2005/864/EY poikkeavien siirtymätoimenpiteiden vahvistamisesta Romanian liittymisen vuoksi direktiivin 91/414/ETY liitteessä I mainitsemattomia tehoaineita sisältävien kasvinsuojeluaineiden käytön jatkamisen osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Bulgarian ja Romanian liittymissopimuksen ja erityisesti sen 4 artiklan 3 kohdan,
   ottaa huomioon Bulgarian ja Romanian liittymisasiakirjan ja erityisesti sen 42 artiklan
   sekä katsoo seuraavaa:
   
               (1)
            
            
               Komission asetukseen (EY) N:o 2076/2002 (1) ja päätöksiin 98/270/EY (2), 2002/928/EY (3), 2003/308/EY (4), 2004/129/EY (5), 2004/141/EY (6), 2004/247/EY (7), 2004/248/EY (8), 2005/303/EY (9) ja 2005/864/EY (10) sisältyy säännöksiä eräiden tehoaineiden jättämisestä sisällyttämättä neuvoston direktiivin 91/414/ETY (11) liitteeseen I sekä kaikkien näitä aineita sisältävien kasvinsuojeluaineiden lupien peruuttamisesta jäsenvaltioissa.
            
         
               (2)
            
            
               Koska Romanian on peruutettava nykyiset luvat viimeistään 31 päivänä joulukuuta 2006, se on hakenut siirtymätoimenpiteitä, jotta se voisi myöntää siirtymäajan tietyille tehoaineille niiden varastojen käyttämiseksi loppuun.
            
         
               (3)
            
            
               Romanian olisi ryhdyttävä asianmukaisiin toimenpiteisiin sen varmistamiseksi, että käytön jatkamisella ei ole haittavaikutuksia ihmisten tai eläinten terveyteen eikä kohtuuttomia vaikutuksia ympäristöön ja että kaikkiin tarvittaviin riskinhallintatoimenpiteisiin on ryhdytty.
            
         
               (4)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Poiketen siitä, mitä komission päätöksen 98/270/EY 1 artiklassa säädetään, Romanian direktiivin 91/414/ETY 4 artiklan 6 kohdan mukaisesti myöntämän siirtymäajan fenvaleraatti-tehoainetta sisältävien kasvinsuojeluaineiden varastojen hävittämiseksi, varastoimiseksi, markkinoille saattamiseksi ja käyttämiseksi on oltava mahdollisimman lyhyt ja päätyttävä viimeistään 30 päivänä kesäkuuta 2008.
   2 artikla
   Poiketen siitä, mitä komission päätöksen 2002/928/EY 3 artiklassa säädetään, Romanian direktiivin 91/414/ETY 4 artiklan 6 kohdan mukaisesti myöntämän siirtymäajan benomyyli-tehoainetta sisältävien kasvinsuojeluaineiden varastojen hävittämiseksi, varastoimiseksi, markkinoille saattamiseksi ja käyttämiseksi on oltava mahdollisimman lyhyt ja päätyttävä viimeistään 31 päivänä joulukuuta 2007.
   3 artikla
   Poiketen siitä, mitä komission asetuksen (EY) N:o 2076/2002 3 artiklassa säädetään, Romanian direktiivin 91/414/ETY 4 artiklan 6 kohdan mukaisesti myöntämien siirtymäaikojen tehoaineita asifluorfeeni, bensultappi, bromopropylaatti, fenpropatriini, fomesafeeni, imatsapyyri, nonyylifenolietoksylaatti, oksadiksyyli, prometryyni, kinalfossi, terbufossi tai triforiini sisältävien kasvinsuojeluaineiden varastojen hävittämiseksi, varastoimiseksi, markkinoille saattamiseksi ja käyttämiseksi on oltava mahdollisimman lyhyitä ja päätyttävä viimeistään 30 päivänä kesäkuuta 2008.
   4 artikla
   Poiketen siitä, mitä komission päätöksen 2003/308/EY 3 artiklassa säädetään, Romanian direktiivin 91/414/ETY 4 artiklan 6 kohdan mukaisesti myöntämän siirtymäajan metalaksyyli-tehoainetta sisältävien kasvinsuojeluaineiden varastojen hävittämiseksi, varastoimiseksi, markkinoille saattamiseksi ja käyttämiseksi on oltava mahdollisimman lyhyt ja päätyttävä viimeistään 30 päivänä kesäkuuta 2008.
   5 artikla
   Poiketen siitä, mitä komission päätöksen 2004/129/EY 3 artiklassa säädetään, Romanian direktiivin 91/414/ETY 4 artiklan 6 kohdan mukaisesti myöntämien siirtymäaikojen tehoaineita boorihappo, imatsetapyyri, metidationi ja triadimefoni sisältävien kasvinsuojeluaineiden varastojen hävittämiseksi, varastoimiseksi, markkinoille saattamiseksi ja käyttämiseksi on oltava mahdollisimman lyhyitä ja päätyttävä viimeistään 30 päivänä kesäkuuta 2008.
   6 artikla
   Poiketen siitä, mitä komission päätöksen 2004/141/EY 3 artiklassa säädetään, Romanian direktiivin 91/414/ETY 4 artiklan 6 kohdan mukaisesti myöntämän siirtymäajan amitratsi-tehoainetta sisältävien kasvinsuojeluaineiden varastojen hävittämiseksi, varastoimiseksi, markkinoille saattamiseksi ja käyttämiseksi on oltava mahdollisimman lyhyt ja päätyttävä viimeistään 31 päivänä joulukuuta 2007.
   7 artikla
   Poiketen siitä, mitä komission päätöksen 2004/247/EY 3 artiklassa säädetään, Romanian direktiivin 91/414/ETY 4 artiklan 6 kohdan mukaisesti myöntämän siirtymäajan simatsiini-tehoainetta sisältävien kasvinsuojeluaineiden varastojen hävittämiseksi, varastoimiseksi, markkinoille saattamiseksi ja käyttämiseksi on oltava mahdollisimman lyhyt ja päätyttävä viimeistään 31 päivänä joulukuuta 2007.
   8 artikla
   Poiketen siitä, mitä komission päätöksen 2004/248/EY 3 artiklassa säädetään, Romanian direktiivin 91/414/ETY 4 artiklan 6 kohdan mukaisesti myöntämän siirtymäajan atratsiini-tehoainetta sisältävien kasvinsuojeluaineiden varastojen hävittämiseksi, varastoimiseksi, markkinoille saattamiseksi ja käyttämiseksi on oltava mahdollisimman lyhyt ja päätyttävä viimeistään 31 päivänä joulukuuta 2007.
   9 artikla
   Poiketen siitä, mitä komission päätöksen 2005/303/EY 3 artiklassa säädetään, Romanian direktiivin 91/414/ETY 4 artiklan 6 kohdan mukaisesti myöntämän siirtymäajan kasugamysiini-tehoainetta sisältävien kasvinsuojeluaineiden varastojen hävittämiseksi, varastoimiseksi, markkinoille saattamiseksi ja käyttämiseksi on oltava mahdollisimman lyhyt ja päätyttävä viimeistään 31 päivänä joulukuuta 2007.
   10 artikla
   Poiketen siitä, mitä komission päätöksen 2005/864/EY 3 artiklassa säädetään, Romanian direktiivin 91/414/ETY 4 artiklan 6 kohdan mukaisesti myöntämän siirtymäajan endosulfaani-tehoainetta sisältävien kasvinsuojeluaineiden varastojen hävittämiseksi, varastoimiseksi, markkinoille saattamiseksi ja käyttämiseksi on oltava mahdollisimman lyhyt ja päätyttävä viimeistään 31 päivänä joulukuuta 2007.
   11 artikla
   Roman on varmistettava, että 1–10 artiklassa tarkoitetulla käytön jatkamisella ei ole haittavaikutuksia ihmisten tai eläinten terveyteen eikä kohtuuttomia vaikutuksia ympäristöön.
   Romanian on varmistettava, että kaikkiin tarvittaviin riskinhallintatoimenpiteisiin on ryhdytty.
   Jos kasvinsuojeluaine sisältää useita tehoaineita, joille 1–10 artiklassa vahvistetaan eri päivämäärät, sovelletaan aikaisempaa päivämäärää.
   12 artikla
   Tämä asetus tulee voimaan Bulgarian ja Romanian liittymissopimuksen voimaantulopäivänä sillä edellytyksellä, että kyseinen sopimus tulee voimaan.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä joulukuuta 2006.
      
         
            Komission puolesta
         
         Markos KYPRIANOU
         
            Komission jäsen
         
      
   
   
      (1)  EYVL L 319, 23.11.2002, s. 3. Asetus sellaisena kuin se on muutettuna asetuksella (EY) N:o 1335/2005 (EUVL L 211, 13.8.2005, s. 6).
   
      (2)  EYVL L 117, 21.4.1998, s. 15.
   
      (3)  EYVL L 322, 27.11.2002, s. 53. Päätös sellaisena kuin se on viimeksi muutettuna asetuksella (EY) N:o 1335/2005.
   
      (4)  EUVL L 113, 7.5.2003, s. 8.
   
      (5)  EUVL L 37, 10.2.2004, s. 27. Päätös sellaisena kuin se on viimeksi muutettuna asetuksella (EY) N:o 1335/2005.
   
      (6)  EUVL L 46, 17.2.2004, s. 35.
   
      (7)  EUVL L 78, 16.3.2004, s. 50. Päätös sellaisena kuin se on viimeksi muutettuna asetuksella (EY) N:o 1335/2005.
   
      (8)  EUVL L 78, 16.3.2004, s. 53. Päätös sellaisena kuin se on muutettuna asetuksella (EY) N:o 835/2005 (EUVL L 127, 29.4.2004, s. 43).
   
      (9)  EUVL L 97, 15.4.2005, s. 38. Päätös sellaisena kuin se on viimeksi muutettuna asetuksella (EY) N:o 1335/2005.
   
      (10)  EUVL L 317, 3.12.2005, s. 25.
   
      (11)  EYVL L 230, 19.8.1991, s. 1. Direktiivi sellaisena kuin se on viimeksi muutettuna komission direktiivillä 2006/75/EY (EUVL L 248, 12.9.2006, s. 3).